laion/Wikipedia-Exotic huggingface dataset:
מבצע פתית זהב

מבצע פתית זהב (באנגלית: Operation Goldflake) היה השם שניתן למבצע העברת הקורפוס הקנדי ה-1 מחזית איטליה אל חזית מערב אירופה באביב 1945, בשלהי מלחמת העולם השנייה. הארמייה הקנדית הראשונה הוקמה בבריטניה ב-1942, לאחר שכוחות קנדיים רבים הגיעו אליה. הקורפוס הקנדי ה-1 הופרד מהארמייה ביולי 1943. הוא לחם באיטליה עם הארמייה השמינית הבריטית מאז פלישת בעלות הברית אליה בספטמבר 1943. יתר כוחות הארמייה, שהורכבו בעיקר מהקורפוס הקנדי ה-2 לחמו בצפון מערב אירופה ממועד הפלישה לנורמנדי ואילך. בתחילת 1945 הוחלט להעביר מהזירה האיטלקית לזירת צפון מערב אירופה את הקורפוס ה-1 וכן את הדיוויזיה הבריטית ה-5, ולצרף את הקורפוס ה-1 אל הארמייה הקנדית הראשונה. העברת הכוחות החלה בשלהי פברואר 1945. פעולות תכנון וארגון מרובות נדרשו שכן היחידות שנועדו להעברה היו פזורות באיטליה. היחידות הפליגו מנמלי ליבורנו ונאפולי אל נמל מרסיי שבצרפת, הפלגה שארכה כיומיים. לאחר מכן נעו היחידות בדרך היבשה צפונה לאורך מרחק של כ-1,100 קילומטר, במסע שארך כחמישה ימים. בכל יום יצאו לדרכם מאיטליה לצרפת כ-3,700 חיילים, 40 טנקים ו-650 כלי רכב אחרים. בסך הכל הועברו במהלך המבצע לצפון מערב אירופה למעלה מ-60 אלף חיילים. המבצע הסתיים בסוף חודש אפריל. מבצע ההעברה היה חייב להיערך בחשאיות ותוך פעולות הסוואה והטעייה, על מנת למנוע ככל האפשר מן הכוחות הגרמנים בחזית האיטלקית לעמוד על יציאת הכוחות המועברים ממנה וכדי להפחית את הסכנה שהשיירות הנעות אל הנמלים והמפליגות בים התיכון יותקפו. מבצע הטעייה בשם פן-נייף (Penknife) הופעל במקביל להעברה. יחידה קנדית מיוחדת הוקמה לצורך ניהול ההטעייה. אנשיה נעו באזורים שבהם היו הקנדים אמורים להימצא באיטליה ותלו שלטי כיוון מדומים של יחידות. בסיסי נופש ובתי חולים קנדיים באיטליה המשיכו לפעול. ביטאון הכוחות הקנדים באירופה, The Maple Leaf, הוסיף להתפרסם ברומא עד מחצית חודש מרץ. חיל הקשר המלכותי הקנדי המשיך לקיים באיטליה שידורי רדיו מדומים סדירים. הצלחת ההונאה שבשידורים אלו השתקפה בין היתר בעובדה שהגרמנים הוסיפו לנסות לשבש אותם. מסמכים גרמנים שנתפסו לאחר המלחמה לימדו כי פעולות ההסוואה וההטעיה נחלו הצלחה. במפות הגרמניות סומנו היחידות הקנדיות כשוהות ברחבי איטליה עד שלהי חודש מרץ. רק במחצית חודש אפריל נעלמו סימוני היחידות הקנדיות מהמפות הגרמניות של החזית האיטלקית. ב-3 באפריל דיווח עיתונאי קנדי כי הכוחות הקנדיים באירופה התאחדו. פיקוד בעלות הברית התיר לפרסם הודעה רשמית על כך רק ב-20 באפריל. הצנזורה התירה לפרסם את הידיעה לציבור הקנדי רק ב-23 באפריל. הקורפוס הקנדי ה-1 השתתף בשחרור הולנד באביב 1945. ב-6 במאי קיבל מפקדו, גנרל צ'ארלס פולקס, את כניעת הכוחות הגרמנים בהולנד. מבצע פתית זהב, באתר Codenames
דסיאטין

דסיאטין או דסיאטינה (ברוסית: Десятина) היא יחידת שטח שהייתה נהוגה ברוסיה הצארית.[דרושה הבהרה] היא חולקה ל-2,400 יחידות קטנות יותר שנקראו סאז'ן רבוע (רו') ושטחה היה 10,926.512 מ"ר, שהם כ-2.702 אקר אנגלים, או 1.09 הקטאר. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
סטראדה ביאנקה

סטראדֶה ביאנקֶה (באיטלקית: Strade Bianche; בעברית: "דרכים לבנות") הוא מרוץ אופניים חד-יומי שנערך בחודש מרץ. המרוץ מוזנק ומסתיים בסיינה ומשמש כחלק מקלאסיקות האביב. המנצח הראשון במרוץ היה אלכסנדר קולובנב (אנ') הרוסי. שיאן הניצחונות במרוץ הוא פביאן קנצ'לארה השווייצרי שניצח שלוש פעמים במרוץ. המרוץ מאורגן על ידי חברת RCS (אנ'). אף על פי שהמרוץ נחשב למרוץ חדש שנוסד "רק" בשנת 2007, בעוד לשאר קלאסיקות האביב יש ותק של עשרות שנים, הוא זכה במהירות להתעניינות ופופולריות ומשמש כאחד המרוצים החד יומיים החשובים והיוקרתיים באיטליה. והוא אחד מסבב מרוצי הוורלד טור, הסבב הבכיר ביותר למרוצי כביש. ונבחר להיות כאחד מהמרוצים החד-יומיים הספורים הנכללים בסבב הוורלד טור. משנת 2015, נערך גם מרוץ נשים. המאפיין הבולט במסלול המרוץ, שגם הקנה למרוץ את שמו, הוא מקטעים של דרכי עפר מהודקות שצבען בהיר (כצבע אדמת החרסית המקומית) המשובצים במסלול של כביש האספלט. במקרה שיורד גשם לפני או בזמן המרוץ, מקטעים אלו הופכים בוציים ותנאי המרוץ נעשים קשים עוד יותר. ב-1997 התקיים לראשונה מסע האופניים (במתכונת "גראן פונדו") "ל'ארויקה" (אנ'), שיועד לרוכבים חובבנים על אופני וינטג' בלבד. המסע החל והסתיים בעיירה גאיולה (אנ') שמצפון לסיינה. מטרת המארגנים הייתה לנסות להחיות את תנאי המרוצים שהיו נהוגים בעבר, על אופניים כבדים וישנים, בדרכי עפר ובכבישים ישנים שחלקם לא היו סלולים היטב. מסע האופניים צבר פופולריות ואף הועתק במשך השנים למקומות נוספים בעולם. ל'ארויקה קיים גם כיום ומשתתפים בו כ-7,500 רוכבים. בשנת 2007 נערך יומיים אחרי המסע הפופולרי גם מרוץ מקצועני, שנקרא מונטה פאשי ארויקה לאחר שקיבל את החסות המסחרית של הבנק המקומי, "Banca Monte dei Paschi di Siena". המרוץ החל בגאיולה והסתיים לאחר 180 קילומטר בסיינה. במרוץ ניצח אלכסנדר קולובנב הרוסי מקבוצת CSC. ב-2008, הועבר המרוץ למחצית הראשונה של מרץ, קרוב יותר לקלאסיקות האביב וניצח בו פביאן קנצ'לארה. ב-2009 נוספו למרוץ כ-10 קילומטר, לאורך כולל של 190 קילומטר. עד 2011 כלל שם המרוץ את שם הבנק מונטה פאשי, וב-2012, לאחר שהבנק הפסיק את החסות המסחרית, הפך רשמית ל"סטראדה ביאנקה". ב-2014, המרוץ התחיל בסן ג'ימיניאנו. בשנת 2015, שונה שמו שוב ל"סטראדה ביאנקה - ארויקה פרו", באותה השנה נוסד גם מרוץ נשים ונקרא באותו השם. במרוץ ניצחה מייגן גווארנייר האמריקאית. ב-2017, המרוץ הפך למרוץ וורלד טור. תאריך המרוץ נמצא בסמוך למרוצים כמו טירנו - אדריאטיקו ומילאנו - סן רמו, ולכן הרבה מהמשתתפים במרוץ אחד נוהגים להשתתף גם בשניים האחרים. אף על פי שהמרוץ נערך באיטליה, נכון ל-2020 ניצח בו רק רוכב איטלקי אחד; מורנו מוזר מקבוצת קנונדייל ב-2013. ב-2024 ניצח טאדיי פוגאצ'אר לאחר בריחת יחיד נדירה באורכה, אליה יצא מעל ל-80 קילומטר מקו הסיום. ערך מורחב – סטראדה ביאנקה לנשים מדיה וקבצים בנושא סטראדה ביאנקה בוויקישיתוף אתר האינטרנט הרשמי של סטראדה ביאנקה סטראדה ביאנקה, ברשת החברתית פייסבוק סטראדה ביאנקה, ברשת החברתית אקס (טוויטר) סטראדה ביאנקה, ברשת החברתית אינסטגרם Eroica rides: The growing popularity of retro bikes, באתר cyclingweekly,‏ 5 באוקטובר 2016 Vintage bottles and heroic cycling at L'Eroica, באתר elite-it, ‏2 באוקטובר 2019
Love Gets Me Every Time

Love Gets Me Every Time (בעברית: אהבה מקבלת אותי בכל פעם) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-23 בספטמבר 1997, כסינגל הראשון והפותח מתוך האלבום, וכסינגל השנים עשר של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי טימותי וייט וצולם בניו יורק סיטי שבארצות הברית. הקליפ צולם ב-3 בספטמבר 1997, ופורסם כמה ימים לאחר מכן. הקליפ נכלל באלבום הקליפים The Platinum Collection, שהוציאה טוויין בשנת 2001. נכון ל-31 באוגוסט 2019, מונה הצפיות של הקליפ עומד על כ-8 מיליון צפיות. מידע על הסינגל "Love Gets Me Every Time" באתר מיוזיק בריינז מידע על היצירה "Love Gets Me Every Time" באתר Discogs סרטון השיר "Love Gets Me Every Time" באתר יוטיוב Nielsen Business Media Inc, Billboard, Nielsen Business Media, Inc., 1997-10-18. (באנגלית) Love Gets Me Every Time - Shania Twain | Songs, Reviews, Credits, AllMusic (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – Love Gets Me Every Time (באנגלית), נבדק ב-2019-09-02 Shania Twain - Greatest Hits, Discogs (באנגלית) אלבום הווידאו, באתר www.amazon.com Shania Twain - Love Gets Me Every Time, נבדק ב-2019-09-02 Gold & Platinum, RIAA (באנגלית)
די ג'יי מש

מישר (מש) כהן (נולד ב-12 בדצמבר 1982), הידוע בשם הבמה "די ג'יי מש" (DJ Mesh), הוא די ג'יי ומפיק מוזיקלי ישראלי. כהן נחשב אחד המייסדים של סצנת הפטיפוליזם בישראל. הוא חלק מקולקטיב מפיקי ההיפ הופ LBT. סגנון ההפקה של מש מבוסס על דגימת סימפולים בשילוב נגנים חיים וסקראצ'ינג. פרק זה לוקה בחסר. אנא תרמו לוויקיפדיה והשלימו אותו. ב-2017 הקים יחד עם הצמד כהן@מושון את חברת התקליטים "שיגולה רקורדס". באותה השנה, הוציא את אלבום הבכורה שלו, "מחט על תקליט", שהיה לאלבום הראשון שיצא בלייבל. באלבום מתארחים אמנים כמו רביד פלוטניק, כהן@מושון ואיתי לוקץ'. שנה אחר כך הוציא, יחד עם עדן דרסו, אלבום משותף בשם "כתר שקוף" הכולל הופעות אורח של מיכאל סוויסה ואורי שוחט. מתוך האלבום התפרסם הסינגל "אוטובוסים" שזכה להצלחה. ב-4 בספטמבר 2023, מאור כהן ודי ג'יי מש, שיתפו פעולה בשיר חדש בשם "אמסטרדם" לאלבום המשותף ששמו "על הדשא". השיר כולל דגימה של להקת נוער שוליים "אמסטרדם" וכולל הופעת אורח של גל דה פז. כהן ודי ג'יי מש כתבו והלחינו יחד את השיר וגם הפיקו אותו יחד. כהן נשוי ואב לשלושה ילדים. אחיו הוא הזמר והשחקן מאור כהן. 2017: מחט על תקליט 2018: כתר שקוף (יחד עם עדן דרסו) 2023: יותר מזל משכל 2023: על הדשא (יחד עם מאור כהן) Live Beat Tape Vol. 7 :2013 2014: Live Beat Tapes Vol. 8 - Pace in Space 2014: Live Beat Tape Vol. 9 - Magical Mystery Truck 2014: Live Beat Tape Vol. 10 - Brain Storming The Singles :2015 2015: S02E01: Bear With Us 2016: S02E02: Feed The Fishes 2017: Kicha Studio Sessions Vol. 2 2019: Too Busy 2013: Tales From the Chimney (יחד עם מו ריון, בנו ונומוק) 2016: הווי ובידור (יחד עם כהן@מושון) 2016: Winter's Day Between Ancient Times 2021: חי וקיים (יחד עם אמ.סי חי) די ג'יי מש, ברשת החברתית פייסבוק די ג'יי מש, ברשת החברתית אינסטגרם די ג'יי מש, באתר אפל מיוזיק (באנגלית) די ג'יי מש, באתר ספוטיפיי די ג'יי מש, באתר סאונדקלאוד (באנגלית) די ג'יי מש, באתר בנדקמפ מידע על כהן, מישר,|1982- בקטלוג הספרייה הלאומית בן שלו, מש וכהן, ראפרים שעברו את גיל 30, מעניקים סדרת חינוך מאלפת לצעירים, באתר הארץ, 22 בפברואר 2018 רפי ברבירו, מיש-מש משפחתי, באתר ynet, 18 ביוני 2009 מישר כהן (1982-), דף שער בספרייה הלאומית רפי ברבירו, מיש-מש משפחתי, באתר ynet, 18 ביוני 2009 די ג'יי מש, באתר וואלה, 15 ביולי 2009 יובל אראל‏, מאור כהן ודיג'י מש מארחים את גל דה פז – "אמסטרדם", בבלוג של יובל אראל, מגזין מוזיקה ותרבות, 5 בספטמבר 2023 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
Don't Be Stupid (You Know I Love You)

Don't Be Stupid (You Know I Love You) (בעברית: אל תהיה טיפש (אתה יודע שאני אוהבת אותך)) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-11 בנובמבר 1997, כסינגל השני מתוך האלבום, וכסינגל השלושה עשר של טוויין. עם יציאתו נכנס השיר אל המקום ה-5 במצעד הסינגלים הבריטי. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הסינת'פופ, דאנס-פופ ופולקטרוניקה. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי לארי ג'ורדן. באוקטובר 1997, אישרה טוויין כי ג'ורדן הוא זה שיביים את הקליפ. הקליפ צולם בין ה-18 ל-19 בספטמבר 1997, ופורסם לאחר מכן. הקליפ נכלל באלבום הקליפים The Platinum Collection, שהוציאה טוויין בשנת 2001. נכון ל-31 באוגוסט 2019, מונה הצפיות של הקליפ עומד על כ-17 מיליון צפיות. מידע על היצירה "Don't Be Stupid (You Know I Love You)" באתר מיוזיק בריינז מידע על הסינגל "Don't Be Stupid (You Know I Love You)" באתר מיוזיק בריינז מידע על היצירה "Don't Be Stupid (You Know I Love You)" באתר Discogs סרטון השיר "Don't Be Stupid (You Know I Love You)" באתר יוטיוב רדיו • מקסי סינגל • תקליטור 5 אינץ' • תקליט 7 אינץ' • קלטת שמע קאנטרי-פופ • סינת'פופ • דאנס-פופ • פולקטרוניקה Shania Twain - Don't Be Stupid (You Know I Love You), Discogs (באנגלית) Artists, www.officialcharts.com (באנגלית) Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – Don't Be Stupid (You Know I Love You) (באנגלית), נבדק ב-2019-09-02 Shania Twain - Greatest Hits, Discogs (באנגלית) אלבום הווידאו, באתר www.amazon.com Shania Twain - Don't Be Stupid (You Know I Love You) (Official Music Video), נבדק ב-2019-09-02 "British single certifications – Shania Twain – Don't Be Stupid, (You Know I Love You)". British Phonographic Industry. Select singles in the Format field. Type Don't Be Stupid, (You Know I Love You) in the "Search BPI Awards" field and then press Enter. Shania Twain's Official Top 20 biggest songs, www.officialcharts.com (באנגלית)
סרגו שאליבאשווילי

סֶרגוֹ שַׁאליבַּאשׁווִילִי (בגאורגית: სერგო შალიბაშვილი,‏ 22 ביוני 1962 - 16 ביולי 1983) היה אתלט בתחום הקפיצה למים, שייצג את ברית המועצות. בשנת 1978 זכה במדליית כסף באליפות אירופה לנוער שנערכה בפירנצה, קפיצתו הייתה מגובה של 10 מטרים. שאליבאשווילי מת בגיל 21 בעת שהשתתף באוניברסיאדת אדמונטון בשנת 1983. הוא ניסה לבצע שלושה וחצי גלגולים לאחור בתנוחת עובר ("טאק"), אך נפגע בראשו. במשך שבוע היה שרוי בתרדמת, הכרתו לא שבה אליו, ובתום השבוע הוא מת מהתקף לב. הציון הכולל שהוענק לו על ידי השופטים עבור הקפיצה שהובילה למותו היה 0.0, שכן שופט צרפתי מחבר השופטים נתן לו ציון של 3.5-. גרג לוגניס היה בין משתתפי תחרות הקפיצה למים וחזה במאורע. הוא תיאר את התאונה במילים אלו: הייתה לי תחושה מוקדמת. עצמתי את עיניי ולחצתי על אוזניי. ידעתי שמשהו נורא קרה כאשר הרגשתי שמגדל הקפיצה רועד. שמעתי צרחה. רצתי וראיתי הרבה דם בבריכה. רצתי לקפוץ בעקבותיו אבל אנשים צעקו לעברי אל תיגע בו! אל תיגע בו! לא יכולתי להמשיך להסתכל. בוב רידז, מאמן נבחרת הקפיצה של ארצות הברית, האשים את מאמנו של שאליבאשווילי באסון. הוא ציין כי לאורך כל תקופת האימונים סרגו היה חלש בביצוע התרגיל. כאשר נשאל מדוע לא הזהיר את המאמנים הסובייטים, הוא ענה שחשש להתערב בענייניהם. על פי הדיווחים, המאמנת הראשית של שאליבאשווילי הייתה אימו, תאיס מונטין, והיא עבדה במכון הלאומי הגאורגי לחינוך גופני. היא לא נכחה בעת התחרות. היא הייתה באבל כבד על מות בנה היחיד, ושיבחה את מאמצי החילוץ וההחייאה של בית החולים באדמונטון. לאחר ארבע שנים, אירעה תאונת ספורט דומה בה נהרג ניית'ן מידה, אתלט אוסטרלי, בעת האימונים לתחרות. גרג לוגניס זכה במדליית זהב באולימפיאדת 1988 כאשר ביצע בהצלחה את התרגיל שבו שאליבאשווילי נהרג. שאליבאשווילי הוא האתלט היחיד עד כה מענף ספורט המים שמת במהלך אימונים או בעת תחרות רב-לאומית כגון אוניברסיאדה, משחקים אולימפיים או משחקי חבר העמים הבריטי. סרגו שאליבאשווילי, באתר olympedia.org סרגי צ'ליבשוילי - מוות באוניברסיאדת אדמונטון אתלט סובייטי מת לאחר תאונה בבריכה
בוקובל

בוקובל (באוקראינית: Буковель) הוא אתר הסקי הגדול ביותר במזרח אירופה, הממוקם באוקראינה במחוז איוואנו-פרנקיבסק שבמערב המדינה. האתר ממוקם במרומי רכס הרים בהרי הקרפטים בגובה של כ-900 מטרים מעל פני הים. מדיה וקבצים בנושא בוקובל בוויקישיתוף אתר האינטרנט הרשמי של בוקובל (באוקראינית) בוקובל, ברשת החברתית פייסבוק בוקובל, ברשת החברתית אינסטגרם ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
You're Still the One

You're Still the One (בעברית: אתה עדיין האחד) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-27 בינואר 1998, כסינגל השלישי מתוך האלבום, וכסינגל הארבעה עשר של טוויין. השיר הגיע למקום השני במצעד הבילבורד הוט 100, והעשירי במצעד הסינגלים הבריטי. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון המוזיקה העכשווית למבוגרים. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. השיר זכה להצלחה בינלאומית כאשר הפך לאחד מהשירים הנמכרים ביותר בשנות ה-90 של המאה ה-20, ולאחד מ-15 השירים הנמכרים ביותר בשנת 1998. השיר זכה בפרס הווידאו קליפים של MTV בקטגוריית "הקליפ הנשי הטוב ביותר". כמו כן, הצליח השיר לזכות בשני פרסי גראמי, בקטגוריות "שיר הקאנטרי הטוב ביותר" ו-"ביצוע סולו הקאנטרי הווקאלי הטוב ביותר - אישה". בנוסף לכך, היה השיר באותו הטקס מועמד גם בקטגוריות "שיר השנה" ו-"הקלטת השנה", אך הפסיד ללהיט "My Heart Will Go On" של סלין דיון. הווידאו קליפ המלא שיצא עבור השיר בוים על ידי דייוויד הוגן וצולם במאליבו, לוס אנג'לס שבארצות הברית. הקליפ צולם בשחור-לבן. את הקליפ הפיצו לראשונה ב-26 בינואר 1998, יום לפני שיצא כסינגל בתחנות הרדיו השונות. נכון ל-31 באוגוסט 2019, מונה הצפיות של הקליפ עומד על כ-131 מיליון צפיות. מידע על היצירה "You're Still the One" באתר מיוזיק בריינז גרסאות נוספות ל"You're Still the One" באתר SecondHandSongs 7" • תקליטור 5 אינץ' • קלטת שמע • רדיו • מקסי סינגל Shania Twain - You're Still The One, Discogs (באנגלית) Shania Twain - You're Still The One, Discogs (באנגלית) Shania Twain Chart History, Billboard Artists, www.officialcharts.com (באנגלית) Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – You're Still the One (באנגלית), נבדק ב-2019-09-02 Shania Twain - Greatest Hits, Discogs (באנגלית) GLOBAL CHART, www.mediatraffic.de Shania Twain, GRAMMY.com, ‏2019-06-04 (באנגלית) Celine Dion, GRAMMY.com, ‏2019-06-04 (באנגלית) Shania Twain - You're Still The One (Official Music Video), נבדק ב-2019-09-02 ARIA Charts - Accreditations - 1998 Singles, www.aria.com.au Gold & Platinum, RIAA (באנגלית) "British single certifications – Shania Twain – Don't Be Stupid, (You Know I Love You)". British Phonographic Industry. Select singles in the Format field. Type Don't Be Stupid, (You Know I Love You) in the "Search BPI Awards" field and then press Enter.
From This Moment On

"From This Moment On" (בעברית: "מרגע זה ואילך") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-14 ביולי 1998, כסינגל הרביעי מתוך האלבום, וכסינגל החמישה עשר של טוויין. עם יציאתו נכנס השיר אל המקום ה-4 במצעד הבילבורד הוט 100, וה-9 במצעד הסינגלים הבריטי. בדומה ל-"Whose Bed Have Your Boots Been Under?" ו-"You're Still the One" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון המוזיקה העכשווית למבוגרים. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי פול בויד אשר ביים עבור טוויין גם את הקליפ לשיריה "Man! I Feel Like a Woman!", "That Don't Impress Me Much" ו-"You've Got a Way". בקליפ ניתן לראות את טוויין, כשהיא לובשת בינדי ושרה את השיר. נכון ל-31 באוגוסט 2019, מונה הצפיות של הקליפ עומד על כ-205 מיליון צפיות. מידע על היצירה "From This Moment On" באתר מיוזיק בריינז מידע על הקומפוזיציה "From This Moment On" באתר AllMusic גרסאות נוספות ל"From This Moment On" באתר SecondHandSongs Shania Twain - From This Moment, Discogs (באנגלית) Shania Twain - From This Moment On, Discogs (באנגלית) Shania Twain Chart History, Billboard Artists, www.officialcharts.com (באנגלית) Shania Twain - Whose Bed Have Your Boots Been Under, Discogs (באנגלית) Shania Twain (Ft. Bryan White) – From This Moment On (באנגלית), נבדק ב-2019-09-02 Shania Twain – You're Still the One (באנגלית), נבדק ב-2019-09-02 Shania Twain - Greatest Hits, Discogs (באנגלית) Shania Twain - From This Moment On (Official Music Video), נבדק ב-2019-09-02 ARIA Charts - Accreditations - 1998 Singles, www.aria.com.au Gold & Platinum, RIAA (באנגלית) "British single certifications – Shania Twain – Don't Be Stupid, (You Know I Love You)". British Phonographic Industry. Select singles in the Format field. Type Don't Be Stupid, (You Know I Love You) in the "Search BPI Awards" field and then press Enter. Shania Twain's Official Top 20 biggest songs, www.officialcharts.com (באנגלית) The Official New Zealand Music Chart, THE OFFICIAL NZ MUSIC CHART (באנגלית)
קאמוב Ka-137

קאמוב Ka-137 הוא מל"ט רב-תכליתי רוסי (מסוק) שפותח בלשכת העיצוב של קאמוב ונועד לבצע מגוון משימות רחב עבור משרד החירום ומשרד ההגנה של הפדרציה הרוסית. הטיסה הראשונה נערכה בשנת 1999. המסוק הלא מאויש קאמוב Ka-137 מיוצר על פי התוכנית הקואקסיאלית. הוא כולל ציוד שלדה. לגיר צורה כדורית בקוטר 1.3 מטרים. הוא מצויד במערכת ניווט לוויינית וטייס אוטומטי, ה-Ka-137 נע אוטומטית בנתיב שתוכנן מראש ויוצא במקום מוגדר ברמת דיוק של 60 מטר. מאפיינים טכניים עומס מטען: רגיל - 50 ק"ג, מקסימום - 80 ק"ג אורך: 1.88 מ' קוטר הרוטור: 5.30 מ' גובה: 1.88 מ' משקל ריק: 200 ק"ג משקל המראה המרבי: 280 ק"ג עוצמה: 1 × PD Hirht 2706 R05 הספק מנוע: 1 × 65 ליטר מאפייני טיסה מהירות מרבית: 175 קמ"ש מהירות שיוט: 145 קמ"ש טווח מעשי: 530 ק"מ משך הטיסה המקסימלי: 4 שעות מדיה וקבצים בנושא קאמוב Ka-137 בוויקישיתוף המסוק הלא מאויש Ka-137 KA-137 קמוב Ka-137
ריכרד תומאלה

ריכרד תומאלה (בגרמנית: Richard Thomalla;‏ 23 באוקטובר 1903 – 12 במאי 1945) היה קצין אס אס בגרמניה הנאצית. כמהנדס אזרחי היה מראשי תוכנית לובלין בפולין הכבושה. תומאלה הוא מן האחראים הראשיים להקמת מחנות המוות בלז'ץ, סוביבור וטרבלינקה בעת השואה. ערך מורחב – מבצע ריינהרד תומאלה נולד באננהוף, שלזיה עילית, שבאימפריה הגרמנית. בשנת 1932 הצטרף למפלגה הנאצית כחבר מספר 1,238,872 ולאס אס כחבר מספר 41,206. מחנה המוות הראשון שהוקם תחת פיקוחו היה מחנה בלז'ץ. הקמת המחנה החלה ב-1 בנובמבר 1941 והסתיימה במרץ 1942, אז החל לפקח על הקמת מחנה סוביבור. הפועלים שהקימו את המחנות היו אסירים שנלקחו מכפרים ומערים סביב שטחי המחנות. תומאלה קיבל את הפיקוד על הזונדרקומנדו בסוביבור, חיילי יחידה זו מנו כ-80 אסירים יהודים מן הגטאות סביב המחנה שהובאו למחנה לצורך עבודת פרך. כיתה של 10 אוקראינים שאומנו במחנה טרווניקי הוכנסו למחנה כדי לפקח על האסירים היהודים. עם השלמת בניית המחנה כל היהודים בזונדרקומנדו חוסלו והפיקוד על המחנה הועבר מידיו של תומאלה לידי פרנץ שטנגל מאפריל 1942. תומאלה המשיך לפקח ולהקים את מחנה המוות טרבלינקה שהיה העתק כמעט מושלם של סוביבור. איש האס אס ארווין למברט, שלקח חלק בתוכנית T4 - אותנסיה והיה אחראי על תאי הגזים שהותקנו בטרבלינקה העיד על תומאלה: אני והנגס - אנשי אותנסיה - הגענו לטרבלינקה ברכב. אס-אס האופטשטרומפיהרר ריכרד תומאלה היה מפקד המחנה. מחנה טרבלינקה היה עדיין בשלבי הקמה. תומאלה נכח בטרבלינקה במשך כארבעה עד שמונה שבועות. צוותתי לאחד מצוותי הבנייה שם. תומאלה נכח שם לזמן קצר ופיקח על עבודות הבנייה של מחנה ההשמדה. באותו זמן שום פעולות חיסול לא התרחשו במחנה. אז הגיע ד"ר אירמפריד אברל לפקד על המחנה. תחת פיקודו - אקציית ההשמדה של היהודים החלה. בין יולי 1942 עד אוקטובר 1943, קרוב ל-850,000 איש נרצחו בטרבלינקה. לפי הדיווחים, תומאלה הוצא להורג על ידי הנ.ק.ו.ד. (משטרת ברית המועצות) בצ'כיה ב-12 במאי 1945. מדיה וקבצים בנושא ריכרד תומאלה בוויקישיתוף ריאיון עם פושעי המלחמה מבלזץ', סוביבור וטרבליקה ריכרד תומאלה - מידע נוסף
Come On Over (שיר)

"Come On Over" (בעברית: "בוא לכאן") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-6 בספטמבר 1999, כסינגל העשירי מתוך האלבום, וכסינגל העשרים ואחד של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ והרגאיי. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר צולם ב-12 בספטמבר באותה השנה, ויצא לאור כמה שבועות לאחר מכן. את הקליפ, בדומה לקליפים נוספים של טוויין, ביים לארי ג'ורדן. הקליפ נכלל באלבום הווידאו קליפים של טוויין The Platinum Collection, אשר יצא לאור בשנת 2001. נכון ל-31 באוגוסט 2019, מונה הצפיות של הקליפ עומד על כ-6 מיליון צפיות. מידע על היצירה "Come On Over" באתר מיוזיק בריינז סרטון השיר "Come On Over" באתר יוטיוב Shania Twain - Come On Over Lyrics | MetroLyrics, www.metrolyrics.com (באנגלית) Lange, Robert John 'Mutt', Twain Shania, Twain Shania, Come on Over, Musicnotes.com, ‏1999-09-13 Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – Come On Over (באנגלית), נבדק ב-2019-09-02 Shania Twain - Greatest Hits, Discogs (באנגלית) CERTIFICADOS – Pro-Música Brasil, pro-musicabr.org.br Shania Twain - Come On Over, נבדק ב-2019-09-02